Dubay politsiyasi zobiti Abdulloh Gollandi kvadrosiklning orqa g‘ildiraklarida yurish bo‘yicha jahon rekordini yangiladi. U bir soat davomida 60 km yo‘l bosib o‘tdi va o‘z nomini Ginness rekordlar kitobiga kiritdi. Gollandi rekord natijani o‘rnatish vaqtida kvadrosiklni 60-80 km/tezlik bilan boshqargan. Ushbu rekord Dubay motofestivali o‘tkazilishi vaqtida 12 yanvarda qayd qilingan. Politsiyachiga Dubay atrofidagi Gangut tumanidan festival o‘tgan Dubay xalqaro savdo markazigacha yo‘l bosishi vaqtida politsiya konvoyi hamrohlik qilgan. Ta’kidlash joizki, Gollandi Dubay politsiyasi akrobatik jamoasi a’zosi hisoblanadi va sport olamida o‘z yutuqlari bilan nom chiqargan. Avvalgi rekord natija kanadalik Lukas Envudga tegishli bo‘lgan: u 2015 yil 19 sentabrda kvadrosiklning orqa g‘ildiraklarida 50 km masofa bosib o‘tgan.